ለኔ እንደ ጠቅላይ ሚኒስትር ዶ/ር ዐቢይ፤ በትግራይ ህዝብ ላይ እየደረሰ ያለውን ጭቆና የገለፀ መሪ አላውቅም፡፡ ነገር ግን በዚያው ልክ በሌላ ጊዜ የሚጠቀሙባቸው አገላለፆችና ቃላት መጥፎ አንደምታ ሲፈጥሩ እየተመለከትን ነው። ለምሳሌ በትግራይ የተደበቁ ወንጀለኞች አሉ፤ ልንይዛቸው ብንፈልግ ከትግራይ ህዝብ ያጣሉናል ማለታቸው አንደምታው ጥሩ አይደለም፡፡ መረጃው እስካላቸው ድረስ የትግራይ ህዝብ ሌባን አይሸሽግም፤ ስለዚህ የትግራይ ህዝብን የሌባ ደባቂ አድርገው መግለፃቸው ተገቢ አልነበረም። በጡረታ የተገለሉት ለውጡን የሚፈልጉ አይመስለኝም፡፡ ይህን ባለመፈለጋቸው ግን የተለየ ነገር ሊደርስባቸው አይገባም፡፡ በዚያው ልክ ግን የፈፀሙት ወንጀል ካለ በህግ ሊጠይቁ ይገባል። የትግራይ ህዝብ ዶ/ር ዐቢይን ተቀብሎ ነበር፤ ነገር ግን እነዚህ አደናጋሪ ንግግሮች ህዝቡን ወደ ፀረ ለውጥ እንቅስቃሴ እንዳያሠልፈው መጠንቀቅ ያስፈልጋል፡፡
